**Natječaj**

**za najboljeg**

**studenata**

**Odjela za etnologiju i antropologiju**

**(akademskoj godina 2014./2015.)**

Odjel za etnologiju i antropologiju Sveučilišta u Zadru raspisuje natječaj za najboljeg studenata u prošloj akademskoj godini. Prijave za natječaj predaju se tajništvu Odjela uz podnošenje potrebne dokumentacije. Rezultati natječaja objavit će se na mrežnim stranicama Odjela najkasnije do **16. prosinca** tekuće akademske godine. Nagrade i prigodna priznanja nagrađanim studentima dodijelit će se u sklopu božićnog domjenka Odjela koji se ove godine održava 17. prosinca, u 18 sati u prostorijama Studentski klub Božo Lerotić.

Novčani iznos u obliku poklon bona nagrađeni studenti moći će iskoristiti za kupovinu knjiga u Sveučilišnoj knjižari 'Citadela'.

Povjerenstvo za nagrađivanje zaduženo za evaluaciju prijava čine: doc. dr. sc. Jadran Kale, asistentica Jelena Kupsjak i Antonija Palčić, predstavnica studenata.

**Natječaj je otvoren do 15. prosinca.**

Nagrade uspješnim studentima etnologije i antropologije dodjeljuju se u sljedećim kategorijama:

**Kategorija 1**: *najbolji prosjek ocjena* – nagrada se dodjeljuje jednom studentu s najvišim prosjekom ocjena ostvarenim na preddiplomskom studiju do kraja VI. semestra i jednom studentu s najvišim prosjekom ocjena ostvarenim na diplomskom studiju do kraja IV. semestra. Kandidati za Nagradu su samo oni studenti koji su u redovnom roku ispunili svoje studijske obveze. Studenti koji ponavljaju semestar mogu biti kandidati za Nagradu samo ako Povjerenstvo procijeni da je razlog njihovog ponavljanja opravdan (npr. bolest, odobren status mirovanja itd.).   
  
**Kategorija 2:** *izniman angažman u izvannastavnim aktivnostima na polju etnologije i antropologije* – ova kategorija obuhvaća angažman u aktivnostima poput izlaganja na znanstvenim i stručnim skupovima, objavljivanja znanstvenog ili stručnog rada, sudjelovanja u ljetnim školama, sudjelovanja u organizaciji i realizaciji radionica, znanstvenih i stručnih skupova, tribina, predavanja, sudjelovanja u organizaciji terenske nastave i istraživanja (posjeti raznim institutima, ustanovama i sl.) itd. Nagrada se dodjeljuje jednom studentu preddiplomskog studija i jednom studentu diplomskog studija.

**Kategorija 3**: *izniman diplomski rad* – nagrada se dodjeljuje za istaknute diplomske radove. Nagrada se dodjeljuje jednom studentu završenoga diplomskog studija.

Više možete o uvjetim i prijavi možete pogledati u Pravilniku o dodjeli nagrade Odjela za etnologiju i antopologiju uspješnim studentima koji je objavljen na mrežnim stranicama Odjela.

U Zadru, 2. prosinca 2015.

Povjerenstvo